क्राइम अलर्ट : तीन सगे भाई बंद मकानों में करते थे चोरी, फिंगरप्रिंट से दबोचे
Channel: SANSANI OF INDIA ( सनसनी ऑफ़ इंडिया )
Date: 2022-12-31

#shorts 

उत्तरी जिला पुलिस ने एक ऐसे गैंग का भंडाफोड़ किया है जो पहले इलाके में रेकी करता था, फिर जो घर लंबे समय से बंद होते थे उनमें लूट और चोरी की वारदात को अंजाम देकर फरार हो जाते थे. पुलिस टीम ने गैंग के दो बदमाशों को गिरफ्तार किया है, तीसरा आरोपी शादाब गैंग का मुख्य सरगना है जोकि अभी फरार है।

6 अक्टूबर को सब्जी मंडी थाना इलाके के एक मकान में चोरी की सूचना पर  पुलिस और क्राइम टीम मौके पर पहुंची. पुलिस टीम ने कई जगह से फिंगरप्रिंट उठाए. इस दौरान जांच में सामने आया कि ये फिंगरप्रिंट लाहौरी गेट के एक हिस्ट्रीशीटर बदमाश शादाब के हैं, जिसके ऊपर पहले से ही मकोका लगा हुआ है.

पुलिस टीम जब आरोपी शादाब को पकड़ने उसके घर पहुंची तो आरोपी घर से गायब था. दो महीने की कड़ी मशक्कत के बाद पुलिस टीम ने गैंग के अन्य सदस्य मोहम्मद जफर और मोहम्मद फैजल को गिरफ्तार कर लिया। 

आरोपियों के पास से एक पिस्टल, दो जिंदा कारतूस, एक स्कूटी, दो मोटरसाइकिल और  एक  स्विफ्ट डिजायर कर बरामद हुई है।